พล.ต.ท.สถาพร หลาวทองผบช.ภ.3 กล่าวว่า ทางตำรวจภูธรภาค 3 ได้ตั้งคณะกรรมการขึ้นมาตรวจสอบข้อเท็จจริงสาเหตุการเสียชีวิตของตำรวจทั้งสามนายแล้ว ในเบื้องต้นทราบว่าจ.ส.ต.สุภาค นั้นเกิดความเครียดและมีอาการป่วยเป็นโรคจิตอยู่แล้วจึงก่อเหตุยิงเพื่อนตำรวจจนเสียชีวิตและยิงตัวเองดังกล่าว ซึ่งจะต้องรอดูผลการสอบสวนจากคณะกรรมการก่อนว่าตำรวจทั้งสองนายที่ถูกยิงเสียชีวิตนั้นอยู่ในระหว่างการปฏิบัติหน้าที่มากน้อยแค่ไหนเพื่อให้การช่วยเหลือตามสิทธิกำลังพล ส่วนการให้ความช่วยเหลือครอบครัวตำรวจที่เสียชีวิตในเบื้องต้นนั้น ทางสำนักงานตำรวจแห่งชาติฌาปนกิจศพให้รายละ 1 แสน 2 หมื่นบาทนอกจากนี้ตามปกติถ้าตำรวจที่เสียชีวิตจากการปฏิบัติหน้าที่ทางตำรวจภูธรภาค 3 ก็มีเงินในส่วนของมูลนิธิบุญทิน วงศ์รักมิตร มอบให้รายละ 2 หมื่นบาท , มูลนิธิกองทุนสวัสดิการตำรวจอีสาน(หลวงพ่อคูณฯอุปถัมภ์) รายละ 2 หมื่นบาท , กองทุนสวัสดิการตำรวจภูธรภาค 3(เวสสะ โกศล) รายละ 1.5 หมื่นบาท และกองทุนพล.ต.ท.แหลมทองญาณอุบลเพื่อเวสสะโกศลอีก รายละ 1.5 หมื่นบาท เป็นต้น
มูลนิธิที่ตํารวจภูธรภาค 3 มีเงินในส่วนมูลนิธิใดมอบให้รายละ 2 หมื่นบาท 
มูลนิธิบุญทิน วงศ์รักมิตร